Polisie monitor steeds Lonmin-myn | Nuus24
Polisie monitor steeds Lonmin-myn
Johannesburg – Die polisie monitor steeds die Lonmin-platinummyn in Marikana, Rustenburg, het ‘n woordvoerder Donderdagoggend gesê“Geen voorvalle van geweld of sterftes is aangemeld nie en die polisie was deur die nag by die myn,” het kapt. Dennis Adriao gesê.Polisiebeamptes sal Donderdag om 08:30 ‘n mediakonferensie by die myn hou.Duisende werkers van die myn het Vrydag met ‘n onwettige staking en betoging begin.Tien mense – twee polisiebeamptes, twee sekuriteitsbeamptes, drie betogers en drie ander mans – is sedertdien dood.Die betogings hou glo verband met gevegte tussen die National Union of Mineworkers en die Association of Mineworkers and Construction Union oor erkenningsooreenkomste by die myn.– Volg Nuus24 op Twitter - SAPA
Lees meer oor: lonmin | lonmin-slagting | stakings | geweld VOLGENDE OP NUUS24X Staking: Man sterf ná rubberkoeël hom tref | Nuus24
Kaapstad – 'n Man is in 'n hospitaal dood ná hy Maandag na bewering in De Doorns deur die polisie met 'n rubberkoeël geskiet is, het die SABC en Daily Maverick Dinsdag berig.Joanne Otto, kommunikasiebeampte van die Kaapse Wynlande se gesondheidsdepartement, het aan Daily Maverick bevestig dat 'n inwoner van De Doorns dood is as gevolg van beserings wat deur 'n rubberkoeël veroorsaak is.Saun Yamta, plaaslike gemeenskapsleier, het die man as die 24-jarige Letsekang Thokoene geïdentifiseer. Hy het gesê die slagoffer se familie is van sy dood in kennis gestel.“Ná hy in die Worcester-hospitaal opgeneem is, is die manlike pasiënt na die Tygerberg-hospitaal verskuif, waar hy gisteraand dood is.”Yamta sê Thokoene was nie by die staking betrokke nie, en dat hy vroegoggend uit sy huis in Stofland geroep is. Yamta het volgens die publikasie gesê die slagoffer is van naby geskiet, en dat die gemeenskap gesien het hoe die voorval gebeur.Die SABC het berig dat verskeie inwoners uit hul huise geroep is. Die uitsaaier het ook gesê die rubberkoeël het die oorledene in sy kop getref.Die situasie in die Hexriviervallei is tans kalm ná gister se gewelddadige betogings. Werkers dring steeds daarop aan dat hulle daaglikse loon na R150 verhoog word.Openbare sittings oor die hersiening van plaaswerkers se minimum lone sal Dinsdag in die Wes-Kaap voortduur.Die eerste sitting het Maandagaand in Grabouw plaasgevind. Die tweede sal Dinsdag in die Paarl gehou word.Byeenkomste is ook vir die res van die week vir De Doorns, Robertson, Oudtshoorn en Vredendal beplan.– Lees hier meer.
Lees meer oor: de doorns | plaaswerkers | sterftes | stakings VOLGENDE OP NUUS24X
Ai maar die cowboys is darem snaaks.
Liewe Mnr Obama. By ons kan mens darem gaan Batman by die flieks kyk sonder dat 'n klomp dood geskiet word. Ons kan darem skool of universiteit toe gaan sonder dat 20 op 'n slag afgemaai word.
Weet u dat ons al 'n rugby en sokker wereldbeker aangebied het, sonder dat daar bomme ontplof, anders as by julle olimpiese spele.
U weet ons hou twee baie groot maratons elke jaar en die enigste insident was eenkeer toe Fatima se stoompot vol kerrie breyani ontplof het op haar trollie waar sy verkoop daar op die sypadjie. Mnr en die enigste besering was Fatima se afro wat so week lank so bietjie geberockside was. Anders as by u maratons?